title: Решение на Съвета от 30 януари 2006 година относно принципите, приоритетите и условията на Европейското партньорство с Босна и Херцеговина и за отмяна на Решение 2004/515/ЕО

text:
Важна правна забележка

|

32006D0055

Официален вестник n° L 035 , 07/02/2006 стр. 0019 - 0031 Официален вестник n° L 270 , 29/09/2006 стр. 0104 - 0116

		20060130Решение на Съветаот 30 януари 2006 годинаотносно принципите, приоритетите и условията на Европейското партньорство с Босна и Херцеговина и за отмяна на Решение 2004/515/ЕО(2006/55/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 533/2004 на Съвета от 22 март 2004 г. за установяване на европейски партньорства в рамките на процеса на стабилизиране и асоцииране [1], и по-специално член 2 от него,като взе предвид предложението на Комисията,като има предвид, че:(1) Солунският европейски съвет от 19 и 20 юни 2003 г. одобри установяването на европейски партньорства като средства за реализиране на европейските перспективи в страните от Западните Балкани в рамките на процеса за стабилизиране и асоцииране.(2) Регламент (ЕО) № 533/2004 предвижда, че Съветът взема решения относно принципите, приоритетите и условията, които са заложени в европейските партньорства, както и за всички последващи корекции.(3) На 14 юни 2004 г. Съветът прие Първо европейско партньорство с Босна и Херцеговина [2]. Актуализирането на това партньорство е целесъобразно с цел установяване на обновени приоритети за по-нататъшна работа въз основа на заключенията на Доклада от 2005 г. за напредъка на Босна и Херцеговина при подготовката за по-нататъшна интеграция към Европейския съюз.(4) Регламент (ЕО) № 533/2004 посочи, че продължаването на европейските партньорства ще бъде гарантирано в рамките на механизмите, установени при процеса на стабилизиране и асоцииране.(5) С цел да се подготвят за по-нататъшна интеграция към Европейския съюз, Босна и Херцеговина следва да разработи план, включващ график и специфични мерки, за да отговорят на приоритетите на това европейско партньорство.(6) Следователно Решение 2004/515/ЕО следва да се отмени,РЕШИ:Член 1В съответствие с член 1 от Регламент (ЕО) № 533/2004, принципите, приоритетите и условията на Европейското партньорство с Босна и Херцеговина, са изложени в приложението, което е неразделна част от настоящото решение.Член 2Изпълнението на Европейското партньорство се оценява чрез рамката от механизми, които са установени в процеса на стабилизиране и асоцииране, а именно чрез годишните доклади за развитието, представяни от Комисията.Член 3Решение 2004/515/ЕО се отменя.Член 4Настоящото решение влиза в сила на третия ден след публикуването му в Официален вестник на Европейския съюз.Съставено в Брюксел на 30 януари 2006 година.За СъветаПредседателU. Plassnik[1] ОВ L 86, 24.3.2004 г., стр. 1.[2] Решение 2004/515/ЕО на Съвета от 14 юни 2004 г. относно принципите, приоритетите и условията на Европейското партньорство с Босна и Херцеговина (ОВ L 221, 22.6.2004 г., стр. 10).--------------------------------------------------20060130ПРИЛОЖЕНИЕБОСНА И ХЕРЦЕГОВИНА: ЕВРОПЕЙСКО ПАРТНЬОРСТВО 2005 Г.1. УВОДЕвропейският съвет от Солун одобри установяването на европейските партньорства като средства за осъществяване на европейските перспективи в страните от Западните Балкани, в рамките на процеса за стабилизиране и асоцииране.Първото европейско партньорство с Босна и Херцеговина е прието от Съвета на 14 юни 2004 г. Целесъобразно е това първо партньорство да бъде осъвременено въз основа на заключенията от Доклада на Комисията от 2005 г. за напредъка на Босна и Херцеговина. Второто европейско партньорство установява нови приоритети за действие. Новите приоритети са адаптирани към конкретните нужди и степента на подготовка на страните и при необходимост ще бъдат актуализирани. Европейското партньорство предвижда също насоки за финансова помощ за страните.Босна и Херцеговина следва да разработи план, включващ график и специфични мерки, за да изпълнят приоритетите на Европейското партньорство.2. ПРИНЦИПИПроцесът на стабилизиране и асоцииране остава рамката на европейския курс на страните от Западните Балкани през целия път към тяхното бъдещо присъединяване.Основните приоритети, определени за Босна и Херцеговина, отговарят на техния капацитет да изпълнят критериите, определени от Копенхагенския европейски съвет от 1993 г. и на условията, определени в процеса за стабилизиране и асоцииране, особено на условията, определени от Съвета в неговите заключения от 29 април 1997 г. и 21 и 22 юни 1999 г., съдържанието на Заключителната декларация от срещата на върха в Загреб на 24 ноември 2000 г. и Солунския план.3. ПРИОРИТЕТИПриоритетите, изброени в настоящото Европейско партньорство, са подбрани въз основа на това дали е реалистично да се очаква от Босна и Херцеговина да ги изпълни или да ги удовлетвори в значителна степен през следващите няколко години. Прави се разлика между краткосрочните приоритети, които се очаква да бъдат изпълнени в рамките на една до две години, и средносрочните приоритети, които се очаква да бъдат изпълнени в рамките на три до четири години. Приоритетите се отнасят както до законодателството, така и до неговото прилагане.Като се вземат предвид съществените разходи, необходими за изпълнението на всички изисквания на ЕС, както и сложността на тези изисквания в някои области, настоящото партньорство не включва всички важни задачи на този етап. Бъдещите партньорства ще включват допълнителни приоритети в съответствие с напредъка, осъществен от страните.Измежду краткосрочните приоритети ключовите приоритети бяха установени и групирани заедно в началото на раздел 3.1. Редът, в който са подредени тези ключови приоритети, не отговаря на степента на тяхната важност.3.1. КРАТКОСРОЧНИ ПРИОРИТЕТИКлючови приоритети- Пълно сътрудничество с Международния наказателен трибунал за бивша Югославия (МНТБЮ) при залавянето на всички обвинени от МНТБЮ, които са на свобода.- Цялостно изпълнение на Споразумението за преструктуриране на полицията от октомври 2005 г. В тази рамка, създаване на Отдел за изпълнение на преструктуриране на полицията от м. декември 2005 г. и приемане на План за действие за изпълнение на реформите в съответствие с принципите, очертани от Комисията в рамките на сроковете, установени със споразумението.- Приемане на цялото необходимо национално законодателство в областта на радио- и телевизионните станции на държавно и институционално равнище и привеждането му в изпълнение.- Гарантиране, че всички министерства и институции на държавно ниво са финансирани по съответен начин, оперативно и подходящо оборудвани, а именно по отношение на сграден фонд и персонал.- Приемане и привеждане в изпълнение на подробен план за действие за реформата в публичната администрация, като се вземат предвид резултатите от служебните и функционални прегледи на публичната администрация.- Гарантиране на създаването на реален вътрешен пазар в Босна и Херцеговина.Политически изискванияДемокрация и върховенство на законаУправление- Предприемане на стъпки за предоставяне на парламента на Босна и Херцеговина на достатъчни технически ресурси и персонал.- По-нататъшно подобряване и засилване на координацията на ниво държава - институции чрез изграждането на постоянно действащи и институционализирани механизми за координация между държавата и институциите.- Гарантиране, че докладите, представени от сметните палати в Босна и Херцеговина, се следват правилно и предприемане на подходящи мерки срещу лицата, които са отговорни за нарушенията.Избори- Поемане на цялата организационна и финансова отговорност за парламентарните и президентските избори през 2006 г.- Изменение на законодателството за изборите по отношение на членовете на Президентството и на Народното събрание, за да се гарантира пълно спазване на Европейската конвенция за правата на човека и на следприсъединителните ангажименти на Съвета на Европа.- Предоставяне на необходимия персонал за Одиторския отдел към Комисията по изборите.Публична администрация- Предоставяне на Службата за координация на публичната администрация на необходимите човешки и материални ресурси, за да изпълнява своята дейност.- Предприемане на мерки за гарантиране на правилното функциониране на представителствата на държавната служба и развиване и прилагане на ефективни процедури за набиране на персонал; гарантиране на незабавно назначаване на държавни служители, по-специално на държавно ниво, като се следва успешната процедура в държавната служба.- Прилагане на Програмата за обучение за държавната администрация, приета през май 2005 г.- Приемане на новото законодателството за държавния омбудсман и гарантиране на обединяването на държавния и институционалните омбудсмани.Съдебна система- Гарантиране на пълна отговорност по отношение на финансовото, административно обезпечаване и гарантирането на персонал за Държавния съд, Прокурорската служба и Висшия съдебен и прокурорски съвет; гарантиране на тяхното правилно функциониране.- Осъществяване на напредък при справянето със забавените дела в съдилищата.- Разработване на ефективна система, насочена към престъпността на малолетните.Антикорупционна политика- Изготвяне на подробен план за действие срещу корупцията въз основа на националната антикорупционна стратегия.- Хармонизиране на антикорупционното законодателство на територията на Босна и Херцеговина.- Гарантиране на ефективно прилагане на закона по отношение на конфликтите на интереси.Права на човека и защита на малцинствата- Отмяна на текстовете за смъртната присъда в Конституцията на Република Сръпска.- Прилагане на международните конвенции, ратифицирани от Босна и Херцеговина, включително изискванията за отчетността.- Гарантиране, че Комисията по правата на човека в рамките на Конституционния съд разглеждат всички нерешени случаи във връзка с правата на човека.- По-нататъшно усъвършенстване на правната рамка по отношение на малцинствата, така че тя напълно да отговаря на изискванията на Рамковата конвенция на Съвета на Европа за националните малцинства и гарантиране на нейното прилагане на територията на Босна и Херцеговина.- Създаване на Съвет за националните малцинства и ресорни органи на институционално равнище.- Изграждане и започването на прилагането на Секторния план за действие към националната стратегия за ромите като част от Общата стратегия за намаляване на бедността.Регионални въпроси и международни задължения- Продължаване на подобряването на регионалното сътрудничество и гарантиране на добросъседски отношение с оглед, inter alia, на подпомагане на помиряването.- Спомагане за гарантиране на решаването на неуредените гранични въпроси с Хърватия, Сърбия и Черна гора.- Значително подобряване на прилагането на двустранните споразумения за свободна търговия и извършване на дейност, насочена към бъдещо регионално споразумение за свободна търговия в Югоизточна Европа.- Сключване и прилагане на споразумения със съседни държави, а именно по отношение на граничното сътрудничество, борбата срещу организираната престъпност, трафика и контрабандата, сътрудничеството в областта на правосъдието, управлението на границите, обратното приемане, околната среда, транспорта и енергетиката.- Гарантиране, че Фондът за завърналите се бежанци се управлява целесъобразно и е напълно оперативен. Спомагане да се гарантира, че Декларацията от Сараево се изпълнява. Завършване на процеса на завръщане на изселници/бежанци и достигане на значителен напредък по отношение на тяхната икономическа и социална интеграция.- Разглеждане на всички неизпълнени следприсъединителни изисквания на Съвета на Европа, по-специално в сферите на образованието и изборите.Икономически изисквания- Водене на благоприятна политика с цел постигане на стабилна макроикономическа околна среда и отделяне на особено внимание на нарастването на дълговете в контекста на режима на валутен борд.- Прилагане на държавния рамков закон и институционалните закони за бизнес регистрацията.- Подпомагане работата на работната група за финансова стабилност с главна цел намаляването на извършваните обществени разходи.- Довършване на разглеждането на вътрешни искове и приемане на закон на държавно равнище относно вътрешния дълг, чрез който да се ръководят плащанията по всички вътрешни искове.- Приемане на закон за Националния финансов съвет и установяване на процедури за ефективното му действие.- Реформиране и намаляване на сковаността на системата за определяне на заплатите, по-специално в публичния сектор.- Изработване и прилагане на подробен план за институционализация на Отдела за планиране на икономическата политика.- Осъществяване на значителен напредък по отношение на корпоративното управление, inter alia, чрез ускоряване на процеса на приватизация и възстановяване на частните инвестиционни фондове.- Издаване на закон за финансово възстановяване и започване на неговото прилагане.- Гарантиране на правилно функциониране на търговските палати и разгръщане на дейността на съдилищата върху процедурите, свързани с транспортните такси и обявяването в несъстоятелност.Европейски стандартиВътрешен пазарСвободно движение на стоки- Прилагане на действащото законодателство в сферите на стандартите, сертифицирането, метрологията, акредитацията и определянето на данъци; създаване на институциите, предвидени с това законодателство и снабдяването им с оборудване/персонал, така че да могат да изпълняват задачите си. Продължаване на усилията за сближаване на правилата и нормативната уредба в тези сфери с достиженията на правото на ЕС, по-специално за създаване на благоприятни условия за търговия.- Изграждане на вътрешен механизъм за консултации и нотификации с нова техническа нормативна уредба, преди тяхното прилагане върху мерките, оказващи влияние върху търговията.- Гарантиране на постоянен напредък при приемането на европейските стандарти.- Създаване на Агенция за наблюдение на пазара и гарантиране на достатъчен капацитет за изпълнението на задачите й. Постоянно предприемане на стъпки по посока на изграждането на структура за наблюдение на пазара, съответстваща на изискванията на достиженията на правото на ЕС в областта на свободното движение на стоки.Движение на хора, услуги и право на установяване- Създаване на осигурителна агенция в Босна и Херцеговина и гарантиране на нейната пълна оперативност.- Привеждане на банковия надзор на държавно ниво и гарантиране на ефективното функциониране на надзорните органи.- Гарантиране на приемането на закон на държавно ниво относно висшето образование, проправяйки пътя към прилагането на основните елементи на болонския процес и Лисабонската конвенция за признаване.Митници и данъци- По-нататъшно сближаване на митническото законодателство и процедури с достиженията на правото на ЕС.- Гарантиране, че правната рамка за свободни зони съответства на стандартите на ЕС и гарантиране на подходящо наблюдение на свободните зони.- Предприемане на всички необходими стъпки за правилното прилагане на правилата за произход.- Прилагане на правилата за митническа оценка в съответствие с международните стандарти и практики.- Увеличаване на административния капацитет за прилагането на митническото законодателство и за борбата срещу корупцията, престъпността по границите и финансовите машинации.- Гарантиране на правилното функциониране на органа за непрякото данъчно облагане.- Цялостно изпълнение и строго прилагане на Закона за ДДС и по-нататъшно сближаване на данъчното законодателство с достиженията на правото на ЕС.- Изпълнение на принципите на Кодекса за корпоративно облагане и гарантиране, че новите данъчни мерки са в съответствие с тези принципи.Конкуренция- Увеличаване капацитета на Съвета по конкуренция с цел да може напълно да изпълнява задачите си по отношение на изпълнението на съответните правила и по отношение на защитата на политиката на конкуренция.- Приемане на необходимото законодателство по отношение на конкуренцията и държавните помощи и сближаване на вече действащото законодателство с правилата на ЕС за конкуренция и държавни помощи.Обществени поръчки- Гарантиране на правилното прилагане на законодателството за обществените поръчки, включително установяването, подбора на персонала и бюджетното разпределение на Агенцията за обществените поръчки и Органа за контрола върху обществените поръчки.Закон за интелектуалната собственост- Изпълнение и привеждане в сила на съществуващата законова рамка, най-вече чрез гарантиране на правилно функциониране на Института за интелектуална собственост.Статистика- Приемане и привеждане в изпълнение на споразумението между институциите в системата на статистиката по отношение на подобряване на работата на централна статистическа агенция в Босна и Херцеговина.Секторни политикиИндустрия и малки и средни предприятия (МСП)- Приемане, без по-нататъшно забавяне на предложената понастоящем Държавна стратегия за МСП и започване на изпълнението на приоритетните действия.- Развитие на стабилна и обширна икономическа политика.Селско стопанство и рибарство- Развитие на широкообхватна селскостопанска стратегия на държавно равнище, основана на препоръките относно служебния контрол от ноември 2004 г. и гарантиране на законова рамка за нейното прилагане.- Продължаване на сближаването на законодателството с достиженията на правото на ЕС по отношение на ветеринарните и фитосанитарните въпроси.- Създаване на работеща Държавна агенция по безопасност на храните. Превръщане на Агенцията по фитосанитарните въпроси в работеща структура.- Увеличаване на лабораториите и контролния капацитет във ветеринарния и фитосанитарния сектор, създаване на съответна лаборатория и развиване на процедурите за вземане на проби в съответствие с изискванията на ЕС.- Завършване на процеса на съгласуване на идентификацията и регистрацията на ЕРГ с тези в ЕС.- Увеличаване на събирането и обработката на селскостопанска статистика в съответствие със стандартите и методологията на ЕС.Околна среда- Приемане на държавен Закон за околната среда, за да се създаде рамката за хармонизирана защита на околната среда в цялата страна.- Създаване и гарантиране на правилното функциониране на Държавна агенция по околна среда.Енергетика- Започване на изпълнението на ангажиментите, поети в рамките на Договора за създаване на Енергийна общност.- Разработване и приемане на широкообхватна стратегия за енергетиката; прилагане на реформите и либерализацията в енергийния сектор.- Гарантиране, че Независимият системен оператор и Преносното предприятие бързо се превръщат в работещи, всяко от тях като самостоятелно дружество на държавно равнище.Транспортна политика- Изпълнение на Държавния закон за железопътния транспорт.- Продължаване на сближаването на законодателството за авиацията с достиженията на правото на ЕС в съответствие със Споразумението за европейска обща въздухоплавателна зона.Информационно общество и медии- Приемане на Закон за Агенцията за информационно общество и създаването на тази агенция.- По-нататъшна либерализация на телекомуникационните пазари и гарантиране на ефективно прилагане на действащото законодателство чрез регулаторния орган, за да се насърчава конкуренцията.- По-нататъшно засилване на ролята и административния капацитет на регулаторния орган.Финансов контрол- Развитие на стратегия за публичен вътрешен финансов контрол.Правосъдие, свобода и сигурностВизи, граничен контрол, убежище и миграция- Гарантиране на достатъчен персонал в секторите убежище и миграция в рамките на Министерството на сигурността.- Прилагане на закона от 2003 г. за движението и установяването на чужденци. Гарантиране, че всички изменения в този закон са в съответствие с достиженията на правото на ЕС и с международните стандарти и че те представляват допълнителен принос към съществуващата нормативна уредба.- По-нататъшно намаляване на броя на визите, които се издават на границата.- Изпълнение на всички международни и регионални задължения в областта на управлението на границите.Пране на пари- Окончателно попълване на персонала на Бюрото за финансово разузнаване (БФР).- По-нататъшно разширяване на сътрудничеството между БФР и Отдела за криминално разследване към Агенцията за държавно разследване и защита.- Гарантиране на задоволително изпълнение и привеждане в действие на законодателството срещу прането на пари и по-нататъшно усъвършенстване на това законодателство.- Спазване на съответните международни конвенции.Наркотици- Разработване на държавна политика за наркотиците, в съответствие със стандартите на ЕС.- Приемане на закона за предотвратяване на наркотичните злоупотреби и техните прекурсори.Полиция- По-нататъшно укрепване на Държавната агенция за разследвания и защита, особено по отношение на приключване на набирането на целия й персонал.Борба с организираната престъпност и с тероризма- Гарантиране на правилното прилагане на националния план за действие за борба с трафика на хора.- Предприемане на допълнителни мерки за защита на жертвите на трафика и за подходящо прилагане на законодателството по отношение на защитата на свидетели.- Разширяване на капацитета на Държавната агенция за разследване и защита в сферата на борбата срещу тероризма; засилване на международното сътрудничество в тази сфера, включително чрез правилно прилагане на международните конвенции.- Приемане на Закона за защита на личните данни и създаване на Агенция за защита на личните данни.3.2. СРЕДНОСРОЧНИ ПРИОРИТЕТИПолитически изискванияУправление- Гарантиране на по-нататъшен напредък при поемане на пълната национална отговорност по отношение на изработването на политика и вземането на решения.Публична администрация- Прилагане на разширения План за действие за реформата в публичната администрация.- Изграждане на капацитет за обучение на държавни служители в Босна и Херцеговина и продължаване усъвършенстването на капацитета за изработването на политики и координация.- Увеличаване на капацитета за непрекъснато хармонизиране на законодателството с достиженията на правото на ЕС и по-нататъшно засилване на ролята на Босна и Херцеговина в планирането и прилагането на помощите с цел подготовка на децентрализацията на помощта от Общността.Реформа в полицията- Изпълнение на плана за действие по отношение на преструктурирането на полицията.Съдебна система- Гарантиране на подходящо обучение на представителите на съдебната власт, по-специално по отношение на законодателството за правата на човека и по въпросите, свързани с прилагането на едно бъдещо Споразумение за стабилизиране и асоцииране.- Гарантиране, че всички съдилища разполагат с необходимото техническо оборудване и финансови средства, за да упражняват ефективно и адекватно правосъдие.Антикорупционна политика- Изпълнение на плана за действие срещу корупцията и препоръките на Съвета на европейската група от държави срещу корупцията (GRECO).- Гарантиране на правилното прилагане на международните конвенции за корупцията и гарантиране, че корупцията фактически намалява.Права на човека и защита на малцинствата- Гарантиране на пълно съответствие на националното законодателство с Европейската конвенция за правата на човека.- Гарантиране на защита на малцинствата в съответствие със стандартите на ЕС и с международните стандарти.- Изпълнение на националната стратегия за ромите и секторните планове за действие към нея.Икономически изисквания- Гарантиране увеличаването на макроикономическата стабилност и работа в посока на нарастване устойчивостта на външния баланс.- По-нататъшна работа по посока на намаляване на публичните разходи, като процент от БВП.- Продължаване процеса на подобряване на бизнес климата и корпоративното управление и стремеж към преструктуриране на корпоративния сектор, включително обществените придобивки.- Продължаване засилването на координацията между финансовите и икономическите политики.- Гарантиране на задоволително функциониране на Бюрото за планиране на икономическата политика и Агенцията за непрякото данъчно облагане.- Изработване на подробен обобщен държавен баланс.- Укрепване на процедурите по подготовка на бюджета, изпълнението и отчетността.- Прилагане на политики, целящи намаляване на безработицата, по-специално дългосрочната безработица.- Подобряване на координацията между агенциите по труда в страната и полагане на усилия за намаляване на разделението на трудовия пазар.- Повишаване на усилията за подобряване на образователната система, включително началното образование, и за създаване на система за модерно професионално образование и обучение. Преодоляване на проблема с разделението в образователната система и застъпването на функции между различните нива на организация. Укрепване на политиката за развитие и стратегическо планиране с цел повишаване качеството на образованието.- Продължаване на необходимите реформи в съответствие с правилата и задълженията на СТО с цел ускоряване на процеса на присъединяване към СТО.Европейски стандартиВътрешен пазар и търговияСвободно движение на стоки- Продължаване сближаването на законодателството в сферите на стандартите, сертифицирането, метрологията, акредитацията и определянето на данъци с достиженията на правото на ЕС и транспонирането на новия и глобален подход и на директивите от стария подход.Митници и данъчна политика- Гарантиране на постоянно сближаване на законодателството по отношение на митниците и данъчната политика с достиженията на правото на ЕС и по-нататъшно увеличаване на административния капацитет за прилагане на това законодателство и за борба с корупцията, презграничната престъпност и отбягването на финансовата отговорност.- Увеличаване на прозрачността и обмяната на информация с ЕС, с цел спомагане за прилагането на мерки за предотвратяване на избягване или отбягване на плащането на данъци.Конкуренция- Прилагане на законодателството за държавните помощи.- Представяне на пълен списък на държавните помощи.Обществени поръчки- Гарантиране на сближаването на правната рамка относно обществените поръчки в Босна и Херцеговина с достиженията на правото на ЕС и правилното прилагане на процедурите за обществените поръчки.Статистика- Развитие на надеждна икономическа статистика и изграждане на институционален капацитет за изработване и публикуване на основна статистическа база данни, хармонизирана с европейските стандарти, по-специално в сферите на националния баланс, трудовата статистика и бизнес статистиката.Секторни политикиИндустрия и МСП- Прилагане на стратегията за МСП.- Гарантиране на изпълнението на икономическата политика.- Започване на изработването и прилагането на интегрирана научноизследователска политика.Селско стопанство и рибарство- Прилагане на общата селскостопанска стратегия на държавно равнище.- Започване на действия с оглед идентификацията на овце и кози и регистрация на тяхното движение.- Подготовка на програма за осъвременяване на предприятията за производство на храни, за да отговарят на стандартите на ЕС.- Започване на действия с оглед гарантирането на ефективен контрол върху производството на растения в страната, по-специално за продукти, за които ЕС е предявил специфични изисквания.Околна среда- Продължаване процеса на укрепване на административния капацитет на институциите, включени в защитата на околната среда, по-специално тези на държавно равнище, и гарантиране на прилагането на вече транспонираното законодателство.- Гарантиране, че е налице функционираща система за мониторинг на околната среда.Транспортна политика- Продължаване процеса на преструктуриране и либерализация на железопътния сектор.- Гарантиране на непрекъснато сближаване на законодателството с достиженията на правото на ЕС в областта на транспорта, особено по отношение на техническите стандарти и стандартите за безопасност, социалните стандарти и либерализацията на пазара.- Изпълнение на Меморандума за разбирателство за разработване на Централна регионална транспортна мрежа за Югоизточна Европа, включително Транспортната обсерватория.Енергетика- Изпълнение на институционалния план за действие за преструктуриране на енергийния сектор.- Консолидиране на нормативната уредба в енергийния сектор на държавно и институционално равнище.- Предприемане на стъпки за достигане на реален напредък по отношение на газовия сектор, inter alia, чрез развитие на стратегия за газа, изграждане на системен оператор и регулатор и развиване на вътрешен газов пазар.Информационно общество и медии- Прилагане на законодателството за публичната радио- и телевизионна мрежа и завършване на структурната реформа в сектора на публичната радио- и телевизионна мрежа.- Сближаване на законодателството с регулаторната рамка на ЕС за електронните комуникации и услуги и гарантиране на неговото прилагане.- Сближаване с Европейската конвенция за трансгранична телевизия и Директивата относно телевизия без граници.Финансов контрол- Разработване и прилагане на принципите за децентрализирана управленска отговорност и служебно независим вътрешен одит, в съответствие с международно признатите стандарти и най-добрите практики на ЕС.- Засилване на оперативния капацитет и функционалната, както и финансовата независимост на Върховната одитна институция и гарантиране на нейната функционална и финансова независимост.- Разработване на процедури и административен капацитет за гарантиране на ефективна защита на финансовите интереси на ЕС.Правосъдие, свобода и сигурностВизи, граничен контрол, убежище и миграция- Цялостно прилагане на Стратегията за интегрирано управление на границите и достигане на ефективно управление на границите.- Гарантиране на пълна независимост по отношение функционирането на приемните центровете.Пране на пари- Гарантиране на постоянното подобряване на действащата нормативна уредба по отношение на прането на пари.Наркотици- Гарантиране, че правоприлагащите органи са добре оборудвани в борбата срещу трафика на наркотици и гарантиране на по-нататъшното развитие на сътрудничеството между отделните агенции и международното сътрудничество; постигане на конкретни резултати в тази област.- Създаване на служба по наркотиците на национално равнище.Борба с организираната престъпност и с тероризма- Гарантиране на цялостното прилагане на всички мерки, включени в плана за действие срещу организираната престъпност.4. ПРОГРАМИРАНЕПомощта от Общността при условията на процеса за стабилизиране и асоцииране за страните от Западните Балкани ще бъде предоставяна съгласно съществуващите финансови инструменти, по-специално на Регламент (ЕО) № 2666/2000 на Съвета от 5 декември 2000 г. относно помощта за Албания, Босна и Херцеговина, Хърватия, Съюзна република Югославия и Бившата югославска република Македония [1]. Следователно, настоящото решение няма да има финансови последици. Босна и Херцеговина може да получи достъп до финансиране по линия на многостранни и хоризонтални програми.5. УСЛОВНОСТПомощта от Общността при условията на процеса за стабилизиране и асоцииране за страните от Западните Балкани зависи от по-нататъшния напредък в изпълнението на Копенхагенските критерии, както и напредъка в изпълнението на конкретните приоритети на настоящото Европейско партньорство. Ако тези условия не бъдат спазени, Съветът може да предприеме съответните мерки съгласно член 5 от Регламент (ЕО) № 2666/2000. Помощта от Общността е също така и предмет на условията, определени от Съвета в неговите заключения от 29 април 1997 г. и 21 и 22 юни 1999 г., по-специално по отношение на задълженията на получателите да провеждат демократични, икономически и институционални реформи.6. МОНИТОРИНГИзпълнението на Европейското партньорство се оценява чрез рамката от механизми, установени съгласно процеса на стабилизиране и асоцииране, а именно годишните доклади за напредъка, представени от Комисията.[1] ОВ L 306, 7.12.2000 г., стр. 1. Регламент, последно изменен с Регламент (ЕО) № 2112/2005 (ОВ L 344, 27.12.2005 г., стр. 23).--------------------------------------------------


title: 2013/580/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2011 година

text:
               16.11.2013

               BG

               Официален вестник на Европейския съюз

               L 308/241

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2011 година
   (2013/580/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за застраховане и професионално пенсионно осигуряване за финансовата 2011 година,

               —

               като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2011 година, придружен от отговорите на Органа (1),

               —

               като взе предвид препоръката на Съвета от 12 февруари 2013 г. (05753/2013 — C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (4), и по-специално член 64 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по икономически и парични въпроси (A7-0114/2013),

               1.

               Освобождава от отговорност изпълнителния директор на Европейския орган за застраховане и професионално пенсионно осигуряване във връзка с изпълнението на бюджета на Органа за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейския орган за застраховане и професионално пенсионно осигуряване, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 104.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 331, 15.12.2010 г., стр. 48.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението за освобождаване от отговорност във връзка с изпълнението на бюджета на Европейския орган за застраховане и професионално пенсионно осигуряване за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския орган за застраховане и професионално пенсионно осигуряване за финансовата 2011 година,

                  —

                  като взе предвид доклада на Сметната палата относно годишните отчети на Европейския орган за застраховане и професионално пенсионно осигуряване за финансовата 2011 година, придружен от отговорите на Органа (1),

                  —

                  като взе предвид препоръката на Съвета от 12 февруари 2013 г. (05753/2013 — C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (4), и по-специално член 64 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по икономически и парични въпроси (A7-0114/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейския орган за застраховане и професионално пенсионно осигуряване („Органа“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че Органът, новосъздадена агенция със седалище във Франкфурт на Майн, е създаден с Регламент (ЕС) № 1094/2010 и официално започна да функционира като независим орган на 1 януари 2011 г.;

                  В.

                  като има предвид, че Органът следва да се разглежда в контекста на своя правен преход от предшестващата го структура — Комитета на европейските надзорни органи в областта на застраховането и професионалните пенсии, и че вследствие на това, отделно от новия си мандат, той пое всички съществуващи и незавършени задачи и отговорности на въпросния Комитет (всички активи, пасиви и неприключени операции на Комитета бяха прехвърлени автоматично на новосъздадения Орган);

                  Г.

                  като има предвид, че Органът е неразделна част от Европейската система за финансов надзор и работи в тясно сътрудничество със сродните му органи, а именно Европейския банков орган и Европейския орган за ценни книжа и пазари, в рамките на Съвместен комитет, както и с Европейския съвет за системен риск;

                  Д.

                  като има предвид, че общо разпределеният за Органа бюджет за 2011 г. възлизаше на 10 667 000 EUR;

                  Е.

                  като има предвид, че съгласно регламента за неговото създаване (6) 55 % от бюджета за 2011 г. бяха финансирани от вноски на държавите — членки на ЕС, и на държавите — членки на Европейската асоциация за свободна търговия (ЕАСТ), а 45 % – от бюджета на Съюза;

                  Ж.

                  като има предвид, че в края на 2011 г. Органът отчете положителен бюджетен резултат от 2 804 969,81 EUR (7), след приспадане на сума в размер на 2 437,59 EUR, дължаща се на разлики в обменния курс, който впоследствие беше посочен в отчетите като задължение към Комисията,

         Бюджетнo и финансово управление

                  1.

                  Отбелязва въз основа на бюджетния отчет (8), че първоначалната вноска на Съюза за бюджета на Органа за 2011 г. беше 4 267 000 EUR; отбелязва, че това беше първата година от функционирането на Органа.

                  2.

                  Потвърждава въз основа на годишните отчети, че общият бюджет на Органа за 2011 г. е възлизал на 10 667 000 EUR; отбелязва също, че общият бюджетен приход е възлизал на 9 387 070,78 EUR (включително 5 120 035,36 EUR, представляващи 80 % от бюджета на държавите членки, постъпил през 2011 г.).

                  3.

                  Припомня въз основа на годишните отчети, че предоставената вноска от националните надзорни органи е била 6 400 200 EUR, докато реално постъпилата вноска е възлизала на 5 120 035,36 EUR; приканва държавите членки да информират органа по освобождаване от отговорност за причините, поради които вноските са били ограничени до 80 % от първоначално предвиденото; приканва държавите членки в бъдеще да внасят цялата си вноска, когато Органът ще е вече напълно завършен, тъй като в противен случай ще се компрометира неговата способност да изпълнява по подходящ начин поверените му задачи.

                  4.

                  Отбелязва със загриженост, че разпоредбите на Финансовия регламент не са напълно адаптирани към схемата за финансиране на Органа, тъй като 55 % от бюджета се финансира от вноски на държавите членки и на държавите от ЕАСТ; счита, че този въпрос следва да бъде разгледан най-късно при следващото преразглеждане на Финансовия регламент по отношение на агенциите и призовава Комисията да направи оценка на положението и да докладва на органа по освобождаване от отговорност.

                  5.

                  Призовава Комисията да проучи всички възможности за ново дългосрочно устойчиво финансиране на Органа, чрез което да се запази неговата независимост, при следващия преглед на работата на агенциите и механизмите на финансиране, който ще бъде извършен от Комисията и ще бъде представен най-късно до 2 януари 2014 г.

                  6.

                  Призовава Комисията да направи оценка на възможността за изготвяне на предложение с цел гарантиране, че бюджетите на трите европейски надзорни органа (ЕНО) се финансират изцяло от бюджета на Съюза.

                  7.

                  Отбелязва въз основа на годишните отчети, че през 2011 г. Органът е съсредоточил вниманието си предимно върху своето установяване и разширяване.

                  8.

                  Подчертава значението на целесъобразното съчетаване на отпускания бюджет и наличните длъжности, от една страна, и възлаганите на Органа задачи, от друга страна, тъй като наличието на несъответствие може да доведе до дисбаланс на персонала във връзка с набирането на персонал от Органа, от една страна, и привличането на национални експерти, от друга страна; изразява загриженост предвид факта, че Комисията е променила предложеното от Органа щатно разписание, без ясно да посочи това; настоятелно призовава Комисията да осигури пълна прозрачност по този и други въпроси.

                  9.

                  Отбелязва загрижеността, която беше изразена в предварителните заключения на оценката на МВФ за финансовия сектор от декември 2012 г. по отношение на Съюза, в които се препоръчва да се увеличат ресурсите и правомощията на европейските надзорни органи, за да могат те да изпълняват успешно своите мандати, като същевременно се разшири оперативната им независимост.

                  10.

                  Потвърждава въз основа на годишните отчети, че на учредителното заседание на Органа на 10 януари 2011 г. Управителният съвет е приел и одобрил основните финансови правила, както и финансовия правилник на Органа, за да му осигури възможност да упражнява правомощията си на европейски орган.

         Счетоводна система

                  11.

                  Отбелязва въз основа на годишните отчети (9), че стандартната и общата бюджетна структура, приета от Органа в началото на 2011 г., е трябвало да бъде коригирана съобразно неговите реални потребности.

                  12.

                  Отбелязва въз основа на годишните отчети, че на 19 април 2011 г. Органът е въвел счетоводство на базата на текущо начисляване (ABAC), т.е. счетоводната система, която се използва в Комисията за бюджетното счетоводство; отбелязва освен това, че по време на преходния период — от 1 януари до 19 април 2011 г., Органът е използвал приложение на базата на Excel за своето бюджетно счетоводство и че при преминаването към ABAC е изготвен отчет за бюджетните кредити за поети задължения и плащания, регистрирани в новата счетоводна система.

                  13.

                  Отбелязва факта, че плащанията, извършени преди въвеждането на ABAC, са отразени само в преходната система, но не и в ABAC; отбелязва, че всеки път, когато се проследява отчет за усвояването и изпълнението на бюджета в ABAC, се изготвя и ръчно обобщение в Excel таблица, за да се отразят напълно първоначалният бюджет и усвояването на бюджетните кредити за поети задължения и плащания за цялата финансова година.

                  14.

                  Потвърждава въз основа на годишните отчети, че всички финансови операции от 2012 г. нататък са напълно представени в ABAC.

                  15.

                  Отбелязва въз основа на годишните отчети, че за общото счетоводство Органът е въвел на 19 април 2011 г. SAP — система, която е пряко свързана с ABAC, използваната от Комисията система; отбелязва също така, че до тази дата Органът е използвал SAGE (10), установената от Комитета на европейските надзорни органи в областта на застраховането и професионалните пенсии система за финансово счетоводство, и че за периода след 19 април 2011 г. е изготвен преходен баланс.

                  16.

                  Отбелязва, че през септември 2011 г. Органът е въвел системата за регистрация на активите на Комисията (ABAC „Активи“) с цел физически да проследява отделните позиции на дълготрайните активи (ABAC „Активи“ е интегрирана в счетоводната система на Органа).

                  17.

                  Приветства утвърждаването на счетоводната система на Органа от страна на външния одитор, Deloitte Consulting (11); отбелязва, че проверката на счетоводната система на Органа е била извършена през октомври 2012 г.

                  18.

                  Потвърждава въз основа на доклада на Deloitte, че на базата на приложените процедури за потвърждаване на съответствието като цяло счетоводната система на Органа съответства на определените от Комисията критерии (ГД „Бюджет“).

                  19.

                  Отбелязва въз основа на доклада на Deloitte, че са установени някои области, в които може да бъде постигнато подобрение (във връзка с правата на достъп в системата ABAC за потребителите от Органа, които не съответстват на текущите им задължения, процеса на управление на достъпа на потребителите и въпроси, свързани с обучението за работа с ABAC), като Органът ще работи по тях през 2013 г.; отбелязва освен това, че тези подобрения не влияят съществено на посоченото общо съответствие.

         Изпълнение на бюджета

                  20.

                  Въз основа на годишните отчети установява, че отчетеният от Органа коефициент на изпълнение на бюджета е в размер на 61,68 % за поетите задължения и 58,84 % за плащанията в края на 2011 г.

                  21.

                  Отбелязва, че коефициентът на изпълнение на поетите задължения по дял I (Разходи за персонал) е 92,79 % и е основният фактор при формирането на коефициента на изпълнение; отбелязва освен това, че високият процент на изпълнение на бюджета по дял I, в частност през първата година от функционирането на Органа, отразява връзката между заявените потребности в областта на човешките ресурси и неговите цели и потвърждава основателността на заявките за персонал през 2012 и 2013 г.

                  22.

                  Отбелязва въз основа на годишните отчети, че основният фактор за високия процент на изпълнение на бюджета е 100-процентното изпълнение на щатното разписание през 2011 г.

                  23.

                  Потвърждава въз основа на годишните отчети ниския коефициент на изпълнение на бюджетните кредити за поети задължения по дял II (Административни разходи) от 60,41 %; отбелязва, че 2011 г. беше година на преход от Комитета на европейските надзорни органи в областта на застраховането и професионалните пенсии към Органа, както и на подготовка за нови процедури и заявки; призовава Органа да информира органа по освобождаване от отговорност за действията, които е предприел за отстраняване на тази слабост; призовава Органа да информира органа по освобождаване от отговорност за действията, които е предприел за подобряване на коефициентите, тъй като ниските коефициенти на изпълнение показват затруднения в планирането и изпълнението на бюджета.

                  24.

                  Отбелязва, че според Органа от 2012 г. нататък се очаква да се работи по голям брой писмени преводи, регламенти и процедури на всички официални езици на Съюза; отбелязва освен това, че Органът е намалил, където е било възможно, разходите за провеждане на заседания, по-специално за заседанията на Съвета на надзорниците и Управителния съвет, като същият подход е бил възприет и по отношение на разходите за информация и публикации (с цел допълнително намаляване на разходите годишният отчет за 2010 г. на Комитета на европейските надзорни органи в областта на застраховането и професионалните пенсии е публикуван само на сайта на Комитета).

                  25.

                  Отбелязва, че според Органа средният коефициент на изпълнение на бюджетните кредити за поети задължения по дял II е свързан с намерението на Органа да определи областите, в които биха могли да се съкратят разходите, и че това намерение е надделяло над факта, че Органът е разполагал с налични средства.

                  26.

                  Потвърждава въз основа на годишните отчети изключително ниския коефициент на изпълнение на бюджетните кредити за поети задължения по дял III (Оперативни разходи) от 11,73 %; призовава Органа да информира органа по освобождаване от отговорност за действията, които е предприел за подобряване на този коефициент, тъй като ниските коефициенти на изпълнение показват затруднения в планирането и изпълнението на бюджета.

                  27.

                  Отбелязва, че съгласно Органа коефициентът на изпълнение на бюджетните кредити за поети задължения по дял III е нисък поради решението да не се започва усвояване, нито пренасяне на средствата, предвидени за проекти в областта на информационните технологии (ИТ) в такива основни области, без ясно стратегическо решение на Съвета на надзорниците; отбелязва освен това, че през октомври 2011 г. Съветът на надзорниците е приел доклада за спецификациите на данните на Органа, в т.ч. обмена на лични данни с конкретно предназначение, и е възложил на Комисията по информационни технологии и данни да доразвие доклада за спецификациите на данните.

                  28.

                  Потвърждава, че според годишните отчети Комисията по информационни технологии и данни е трябвало да започне доставката и внедряването на информационните системи през февруари 2012 г.

                  29.

                  Отбелязва, че според годишния доклад на Органа (12) през 2011 г. бюджетните кредити за поети задължения са възлизали на 6 579 663 EUR, или 62 % от бюджета за 2011 г., като средства в размер на 6 276 158,59 EUR са били платени, а в размер на 303 504,79 EUR са били пренесени автоматично към 2012 г.

         Процедури за възлагане на обществени поръчки

                  30.

                  Потвърждава въз основа на доклада на Сметната палата, че одитираните процедури за възлагане на обществени поръчки не са отговаряли напълно на разпоредбите на Финансовия регламент; призовава Органа да гарантира, че всички следващи договори ще бъдат сключвани при пълно спазване на правилата на Съюза за възлагането на обществени поръчки.

                  31.

                  Отбелязва, че на 1 юни 2012 г. Органът е назначил служител, отговарящ за обществените поръчки, и че са установени процедури за обществените поръчки, за служителите са били организирани сесии за повишаване на осведомеността и обучения във връзка с правилата за обществените поръчки на Съюза, били са разработени модели за обществените поръчки и всички процедури за възлагане на обществени поръчки са били откривани съобразно правилата за обществените поръчки на Съюза.

         Процедури за набиране на персонал

                  32.

                  Отбелязва, че Органът е привел своите процедури за набиране на персонал в съответствие с препоръките на Сметната палата; призовава Органа да информира органа по освобождаване от отговорност за всички допълнителни действия, които ще предприеме за подобряване на процедурите за набиране на персонал; счита, че някои от разпоредбите на Правилника за длъжностните лица могат да представляват значителна административна тежест; следователно насърчава Комисията да осигури известна степен на опростяване по отношение на агенциите съгласно член 110 от Правилника за длъжностните лица.

                  33.

                  Отбелязва въз основа на годишните отчети (13), че 2011 г. е от решаващо значение за Органа по отношение на изграждането и разширяването на екипа от служители с цел да се осигурят достатъчно ресурси за изпълнението на неговите нови функции и задачи; отбелязва, че към 31 декември 2012 г. персоналът на Органа е включвал 46 временно наети служители, шестима договорно наети служители и четирима командировани национални експерти, което прави общо 56 служители.

                  34.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (14) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 104.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 331, 15.12.2010 г., стр. 48.

         (5)  ОВ L 357, 31.12.2002 г., стр. 72.

         (6)  ОВ L 331, 15.12.2010 г., стр. 12, член 62, параграф 1.

         (7)  Годишни отчети за 2011 г., стр. 36.

         (8)  Бюджетен отчет за 2011 г., стр. 2.

         (9)  Годишни отчети за 2011 г., стр. 31.

         (10)  SAGE е счетоводна система, създадена специално за малките и средните търговски дружества, организации и институции.

         (11)  Европейски банков орган (ЕБО), Утвърждаване на счетоводните системи, 19 ноември 2012 г., Deloitte.

         (12)  Годишен доклад за 2011 г., стр. 38.

         (13)  Годишни отчети за 2011 г., стр. 47 и 48.

         (14)  Приети текстове, P7_TA(2013)0134 (вж. стр. 374 от настоящия брой на Официален вестник).


title: Одобрение на Комисията (изменение на Правилника за дейността) Решение на Европейския парламент от 8 юли 2008 г. относно изменение на Правилника за дейността на Европейския парламент във връзка с одобрението на Комисията (2007/2128(REG)

text:
               3.12.2009

               BG

               Официален вестник на Европейския съюз

               CE 294/82

         Вторник, 8 юли 2008 г.Одобрение на Комисията (изменение на Правилника за дейността)
   P6_TA(2008)0328
   Решение на Европейския парламент от 8 юли 2008 г. относно изменение на Правилника за дейността на Европейския парламент във връзка с одобрението на Комисията (2007/2128(REG)
   2009/C 294 E/21

      Европейският парламент,

   като взе предвид писмото на своя председател от 14 декември 2006 г.,
   като взе предвид своята резолюция от 1 декември 2005 г. относно насоките за одобрението на Комисията (1),
   като взе предвид членове 201 и 202 от своя правилник,
   като взе предвид доклада на комисията по конституционни въпроси (A6-0198/2008),

               1.

               Решава да внесе в своя правилник следните изменения;

               2.

               Отбелязва, че настоящите изменения влизат в сила на първия ден от следващата месечна сесия;

               3.

               Възлага на своя председател да предаде настоящото решение за сведение на Съвета и на Комисията.

               ТЕКСТ В СИЛА

               ИЗМЕНЕНИЯ

                  Изменение 1

                  Правилник за дейността на Европейския парламент

                  Член 99 — параграф 2a (нов)

                           2.

                           Съответната комисия кани
                                 кандидата
                               да направи изявление и да отговаря на въпроси.

                           2.

                           Съответната комисия
                                 или комисии канят номинирания за член на Европейската комисия
                               да направи изявление и да отговаря на въпроси.
                                 Изслушванията се организират по такъв начин, че да дават възможност на номинирания за член на Европейската комисия да представи на Парламента цялата релевантна информация. Разпоредбите, свързани с организацията на изслушванията, се посочват в приложение към Правилника за дейността

                               (2).

                  Изменение 2

                  Правилник за дейността на Европейския парламент

                  Член 99 — параграф 6

                           6.

                           В случай на
                                 смяна на портфейли
                               в рамките на Комисията по време на нейния мандат, съответните членове на Комисията се канят да се явят пред комисиите, отговарящи за областите, които са от тяхната компетентност.

                           6.

                           В случай на
                                 съществена промяна в портфейлите
                               в рамките на Комисията по време на нейния мандат,
                                 като например при попълване на свободно място или при назначаване на нов член на Комисията вследствие на присъединяване на нова държава-членка,
                               съответните членове на Комисията се канят да се явят пред комисиите, отговарящи за областите, които са от тяхната компетентност
                                 в съответствие с параграф 2
                              .

                  Изменение 3

                  Правилник за дейността на Европейския парламент

                  Приложение XVI б (ново)

                     ПРИЛОЖЕНИЕ XVI б

                     Насоки за одобрението на Комисията

                                 1.

                              Следните принципи, критерии и условия се прилагат при одобряване на цялата колегия на Комисията чрез гласуване от Парламента:

                                             а)

                                             Критерии за оценка

                                          Парламентът оценява номинираните за членове на Комисията въз основа на общата им компетентност, европейска ангажираност и лична независимост. Парламентът оценява познанията в областта на съответния им портфейл и уменията им за общуване;

                                          Парламентът обръща особено внимание на балансираното представяне на половете. Той може да изрази становище относно разпределението на отговорностите по портфейли от страна на избрания за председател на Комисията;

                                          Парламентът може да поиска всякаква информация, която му е необходима да вземе решение относно пригодността на номинираните за членове на Комисията. Парламентът очаква пълно разкриване на информация, свързана с финансови интереси;

                                             б)

                                             Изслушвания

                                          Всеки номиниран за член на Комисията се кани пред съответната парламентарна комисия или комисии за едно изслушване. Изслушванията са публични.

                                          Изслушванията се организират съвместно от Председателския съвет и от Съвета на председателите на комисии. Когато портфейлите са смесени, се вземат съответни мерки за асоцииране на компетентните комисии. Възможни са три случая:

                                                         (i)

                                                         ако портфейлът на номинирания за член на Комисията попада в областта на компетентност само на една парламентарна комисия, номинираният за член на Комисията се изслушва единствено от тази комисия;

                                                         (ii)

                                                         ако портфейлът на номинирания за член на Комисията попада в почти еднаква степен в областта на компетентност на повече от една парламентарна комисия, номинираният за член на Комисията се изслушва съвместно от тези комисии; и

                                                         (iii)

                                                         ако портфейлът на номинирания за член на Комисията попада предимно в областта на компетентност на една парламентарна комисия и само в малка степен в областта на компетентност на най-малко една друга парламентарна комисия, номинираният за член на Комисията се изслушва от основната компетентна комисия, която кани на изслушването другата комисия или комисии.

                                          Редът и условията за провеждане на изслушването са предмет на изчерпателни консултации с избрания за председател на Комисията.

                                          Парламентарните комисии внасят въпроси за писмен отговор до номинираните за членове на Комисията в подходящ срок преди изслушванията. Броят на въпросите за писмен отговор по същество се ограничава до пет на компетентна парламентарна комисия.

                                          Изслушванията се провеждат в обстановка и при условия, които дават на номинираните за членове на Комисията равни и справедливи възможности да представят себе си и своите становища.

                                          Номинираните за членове на Комисията се канят да направят встъпително устно изявление, което не надхвърля двадесет минути. Провеждането на изслушванията има за цел развиване на плуралистичен политически диалог между номинирания за член на Комисията и членовете на Парламента. Преди края на изслушването на номинираните за членове на Комисията се дава възможност за кратко заключително изявление.

                                             в)

                                             Оценка

                                          Индексиран видеозапис на изслушванията се предоставя на разположение на обществеността в срок от двадесет и четири часа.

                                          Веднага след изслушването комисиите провеждат заседание за оценка на отделните лица, номинирани за членове на Комисията. Тези заседания са закрити. Комисиите се канят да обявят дали, според тях, номинираните за членове на Комисията притежават необходимата квалификация да бъдат както членове на колегията, така и да изпълняват конкретните задължения, които са им възложени. Ако комисията не е в състояние да постигне единодушие по всяка от двете точки, председателят ѝ в краен случай поставя двете решения на тайно гласуване. Оценките на комисиите се предоставят на разположение на обществеността и се представят на съвместно заседание на Председателския съвет и на Съвета на председателите на комисии, което се провежда при закрити врата. След обмен на мнения Председателският съвет и Съветът на председателите на комисии обявяват изслушванията за закрити, освен ако решат да поискат допълнителна информация.

                                          Избраният за председател на Комисията представя цялата колегия на номинираните за членове на Комисията и тяхната програма на заседание на Парламента, за участие в което се кани Съветът в пълен състав. След представянето се провеждат разисквания. За приключване на разискванията всяка политическа група или най-малко четиридесет членове на Парламента могат да внесат предложение за резолюция. Прилагат се разпоредбите на член 103, параграфи 3, 4 и 5. След гласуването на предложението за резолюция Парламентът гласува дали да даде своето съгласие за назначаване, в качеството на колегиален орган, на избрания за председател и на номинираните за членове на Комисията. Парламентът взема решение с мнозинството от подадените гласове, чрез поименно гласуване. Той може да отложи гласуването до следващото заседание.

                                 2.

                                 В случай на промяна в състава на колегията или на съществена промяна на портфейлите по време на мандата на Комисията, се прилага следният ред
                              :

                                             а)

                                             Когато следва да бъде попълнено свободно място, причина за което е подаване на оставка, задължително пенсиониране или смърт, Парламентът в бърз порядък кани номинирания за член на Комисията да вземе участие в изслушване при същите условия като посочените в параграф 1.

                                             б)

                                             В случай на присъединяване на нова държава-членка Парламентът кани номинирания за член на Комисията от тази държава да вземе участие в изслушване при същите условия като посочените в параграф 1.

                                             в)

                                             В случай на съществена промяна в портфейлите засегнатите членове на Комисията се канят да се явят пред съответните парламентарни комисии, преди да поемат новите си отговорности.

                                 По изключение от процедурата, предвидена в параграф 1, буква в), алинея трета, когато гласуването в пленарно заседание се на назначаването на отделен комисар е тайно.

      (1)  ОВ C 285 E, 22.11.2006 г., стр. 137.

      (2)
         Вж. Приложение XVI б
      .


title: 2014/718/ЕС: Решение на Съвета от 8 октомври 2014 година за подписване, от името на Европейския съюз и неговите държави членки, на Протокола към Рамковото споразумение за партньорство и сътрудничество между Европейския съюз и неговите държави членки, от една страна, и Република Филипини, от друга страна, за да се вземе предвид присъединяването на Република Хърватия към Европейския съюз

text:
               18.10.2014

               BG

               Официален вестник на Европейския съюз

               L 300/3

         РЕШЕНИЕ НА СЪВЕТА
   от 8 октомври 2014 година
   за подписване, от името на Европейския съюз и неговите държави членки, на Протокола към Рамковото споразумение за партньорство и сътрудничество между Европейския съюз и неговите държави членки, от една страна, и Република Филипини, от друга страна, за да се вземе предвид присъединяването на Република Хърватия към Европейския съюз

      (2014/718/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 207 и 209 във връзка с член 218, параграф 5 от него,
   като взе предвид Акта за присъединяване на Република Хърватия, и по-специално член 6, параграф 2 от него,
   като взе предвид предложението на Европейската комисия,
   като има предвид, че:

               (1)

               В съответствие с член 6, параграф 2 от Акта за присъединяване на Република Хърватия (наричан по-долу „Актът за присъединяване“) присъединяването на Република Хърватия към Рамковото споразумение за партньорство и сътрудничество между Европейския съюз и неговите държави членки, от една страна, и Република Филипини, от друга страна (наричано по-долу „споразумението“), трябва да бъде одобрено посредством сключването на протокол към споразумението (наричан по-долу„протоколът“). В съответствие с член 6, параграф 2 от Акта за присъединяване в случай на такова присъединяване се прилага опростена процедура, при която протоколът се сключва от Съвета, който действа с единодушие от името на държавите членки, и от съответните трети държави.

               (2)

               На 14 септември 2012 г. Съветът упълномощи Комисията да започне преговори със съответните трети държави. Преговорите с Република Филипини приключиха успешно с парафирането на протокола на 16 януари 2014 г.

               (3)

               Протоколът следва да бъде подписан от името на Съюза и неговите държави членки, при условие за сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза и неговите държави членки, на Протокола към Рамковото споразумение за партньорство и сътрудничество между Европейския съюз и неговите държави членки, от една страна, и Република Филипини, от друга страна, за да се вземе предвид присъединяването на Република Хърватия към Европейския съюз, при условие за сключването на протокола.
   Текстът на протокола ще бъде публикуван заедно с решението за сключването му.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) протокола от името на Съюза и неговите държави членки.
   Член 3
   Настоящото решение влиза в сила в деня на приемането му.

      Съставено в Люксембург на 8 октомври 2014 година.

            За Съвета

            Председател

         M. LUPI


title: 2012/54/ЕС: Решение на Съвета от 23 януари 2012 година относно позицията, която да бъде взета от Европейският съюз в рамките на Съвместния комитет на ЕИП във връзка с изменение на приложение ХIII (Транспорт) към Споразумението за ЕИП

text:
               1.2.2012

               BG

               Официален вестник на Европейския съюз

               L 29/1

         РЕШЕНИЕ НА СЪВЕТА
   от 23 януари 2012 година
   относно позицията, която да бъде взета от Европейският съюз в рамките на Съвместния комитет на ЕИП във връзка с изменение на приложение ХIII (Транспорт) към Споразумението за ЕИП
   (2012/54/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 100, параграф 2 и член 218, параграф 9 от него,
   кат взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Приложение XIII към Споразумението за Европейското икономическо пространство (2) (наричано по-нататък „Споразумението за ЕИП“) съдържа специални разпоредби и условия относно транспорта.

               (2)

               Регламент (ЕО) № 255/2010 на Комисията от 25 март 2010 г. за определяне на общи правила за управление на потоците въздушно движение (3) следва да бъде включен в Споразумението за ЕИП.

               (3)

               Поради това приложение XIII към Споразумението за ЕИП следва да бъде съответно изменено.

               (4)

               Позицията на Съюза, която да бъде взета в рамките на Съвместния комитет на ЕИП, следва да се основава на проекта на решение на Съвместния комитет на ЕИП, приложен към настоящото решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Съюза в рамките на Съвместния комитет на ЕИП по предложеното изменение на приложение XIII (Транспорт) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Брюксел на 23 януари 2012 година.

            За Съвета

            Председател

         M. GJERSKOV

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 80, 26.3.2010 г., стр. 10.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …
      от …
      за изменение на приложение XIII (Транспорт) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство (наричано по-нататък „Споразумението“), и по-специално член 98 от него,
      като има предвид, че:

                  (1)

                  Приложение XIII към Споразумението беше последно изменено с Решение на Съвместния комитет на ЕИП № …/… от …г (1).

                  (2)

                  Регламент (ЕО) № 255/2010 на Комисията от 25 март 2010 г. за определяне на общи правила за управление на потоците въздушно движение (2) трябва да бъде включен в Споразумението,

            ПРИЕ НАСТОЯЩОТО РЕШЕНИЕ:
      Член 1
      След точка 66цз (Регламент (ЕО) № 262/2009 на Комисията) от приложение XIII към Споразумението се вмъква следната точка:

                  „66ци.

                     32010 R 0255: Регламент (ЕС) № 255/2010 на Комисията от 25 март 2010 г. за определяне на общи правила за управление на потоците въздушно движение (ОВ L 80, 26.3.2010 г., стр. 10).
                  За целите на настоящото споразумение разпоредбите на регламента се четат със следните адаптации:
                  Настоящият регламент не се прилага за Лихтенщайн.“

            Член 2
      Текстовете на Регламент (ЕС) № 255/2010 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на…, при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на … .

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L […], […] г., стр. […].

         (2)  ОВ L 80, 26.3.2010 г., стр. 10.

         (3)  [Без отбелязани конституционни изисквания.] [С отбелязани конституционни изисквания.]


title: Решение (ЕС) 2017/1687 на Европейския парламент от 27 април 2017 година относно освобождаването от отговорност във връзка с изпълнението на бюджета на Европейската агенция по морска безопасност за финансовата 2015 година

text:
               29.9.2017

               BG

               Официален вестник на Европейския съюз

               L 252/262

         РЕШЕНИЕ (ЕС) 2017/1687 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Европейската агенция по морска безопасност за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция по морска безопасност за финансовата 2015 година,

               —

               като взе предвид доклада на Сметната палата относно годишните отчети на Европейската агенция по морска безопасност за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0058/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 1406/2002 на Европейския парламент и на Съвета от 27 юни 2002 г. за създаване на Европейска агенция за морска безопасност (4), и по-специално член 19 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A8-0130/2017),

               1.

               освобождава от отговорност изпълнителния директор на Европейската агенция по морска безопасност във връзка с изпълнението на бюджета на Агенцията за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция по морска безопасност, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 133.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 208, 5.8.2002 г., стр. 1.

      (5)  ОВ L 328, 7.12.2013 г., стр. 42.


title: 2007/814/ЕО: Решение на Комисията от 13 ноември 2007 година за отмяна на Решение 1999/572/ЕО за вземането на мерки, предложени във връзка с антидъмпинговите действия по отношение на вноса на стоманени въжета и кабели от Китайската народна република, Унгария, Индия, Република Корея, Мексико, Полша, Южна Африка и Украйна

text:
               12.12.2007

               BG

               Официален вестник на Европейския съюз

               L 326/25

      РЕШЕНИЕ НА КОМИСИЯТА

   от 13 ноември 2007 година
   за отмяна на Решение 1999/572/ЕО за вземането на мерки, предложени във връзка с антидъмпинговите действия по отношение на вноса на стоманени въжета и кабели от Китайската народна република, Унгария, Индия, Република Корея, Мексико, Полша, Южна Африка и Украйна
   (2007/814/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1), и по-специално членове 8 и 9 от него,
   след обсъждане с Консултативния комитет,
   като има предвид, че:
   A.   ПРЕДИШНИ РАЗСЛЕДВАНИЯ И СЪЩЕСТВУВАЩИ МЕРКИ

               (1)

               През август 1999 г. с Регламент (ЕО) № 1796/1999 (2) Съветът наложи окончателно антидъмпингово мито върху вноса на стоманени въжета и кабели с произход, inter alia, от Южна Африка.

               (2)

               През ноември 2005 г. след преразглеждане с оглед изтичане срока на действие в съответствие с член 11, параграф 2 от основния регламент Съветът реши с Регламент (ЕО) № 1858/2005 (3), че антидъмпинговите мерки върху вноса на разглеждания продукт с произход, inter alia, от Южна Африка следва да бъдат продължени.

               (3)

               С Решение 1999/572/ЕО от 13 август 1999 г. (4) Комисията прие доброволна ценова гаранция от южноафриканското дружество производител Scaw Metals Group Haggie Steel Wire Rope (наричано по-долу „Haggie“ или „дружеството“).

               (4)

               С Решение 1999/572/ЕО Комисията прие също доброволни ценови гаранции от следните дружества: Usha Martin Industries & Usha Beltron Ltd, Индия; Aceros Camesa SA de CV, Мексико, и Joint Stock Company Silur, Украйна. Комисията оттегли одобрението на доброволната ценова гаранция, предложена от Joint Stock Company Silur, Украйна, с Регламент (ЕО) № 1678/2003 (5). Срокът на действие на антидъмпинговите мерки по отношение на стоманени въжета и кабели с произход от Мексико изтече на 12 август 2004 г. (6) Комисията оттегли одобрението на доброволната ценова гаранция, предложена от Usha Martin Industries & Usha Beltron Ltd, с Решение 2006/38/ЕО от 22 декември 2005 г.

               (5)

               В резултат вносът в Общността на разглеждания продукт, произхождащ от Южна Африка и произведен от дружеството, и на вида продукт, обхванат от доброволната ценова гаранция („продукта, предмет на гаранцията“) бяха освободени от окончателните антидъмпингови мита.

               (6)

               В тази връзка следва да се отбележи, че някои видове стоманени въжета и кабели, понастоящем произвеждани от Haggie, бяха изключени от обхвата на гаранцията. Съответно тези стоманени въжета и кабели са обложени с антидъмпингово мито при внасянето им за свободно обращение в Общността.

         Б.   НАРУШЕНИЯ НА ДОБРОВОЛНАТА ЦЕНОВА ГАРАНЦИЯ
   1.   Задължения на дружеството по гаранцията

               (7)

               Предложената от дружеството доброволна ценова гаранция го задължава, inter alia, да изнася продукта, предмет на гаранцията, за Европейската общност над определени минимални вносни цени (МВЦ), както е заявено в гаранцията.

               (8)

               По-нататък в гаранцията дружеството потвърди, че освобождаването от антидъмпинговите мита, възможно благодарение на гаранцията, се обуславя от представянето пред митническите служби на Общността на „фактура по доброволната гаранция“. Освен това дружеството пое задължение да не издава такива фактури по доброволната гаранция при продажби на тези видове разглеждани продукти, които не са обхванати от доброволната ценова гаранция и които следователно се облагат с антидъмпингово мито. Дружеството потвърди също така, че издадените фактури по доброволната гаранция следва да съдържат информацията, посочена първо в приложението към Регламент (ЕО) № 1796/1999 и след това в приложението към Регламент (ЕО) № 1858/2005.

               (9)

               Условията на доброволната ценова гаранцията също така задължават дружеството да предоставя редовно на Комисията подробна информация под формата на тримесечни доклади за продажбите си в Европейската общност на разглеждания продукт. Тези доклади следва да включват продуктите, предмет на гаранцията, които са освободени от плащането на антидъмпингово мито, както и тези видове стоманени въжета и кабели, които не са обхванати от гаранцията и следователно се облагат с антидъмпингово мито при вноса им в Европейската общност.

               (10)

               Ясно е, че при представянето им посочените по-горе доклади за продажби следва да бъдат пълни, изчерпателни и точни във всяка подробност и че сделките следва да отговарят напълно на условията на гаранцията.

               (11)

               С цел осигуряване спазването на гаранцията дружеството поема задължението да позволява достъп до всички свои помещения за проверки на място, за да се потвърдят точността и верността на предоставените данни във въпросните тримесечни доклади, както и да предоставя всяка информация, която Комисията смята за необходима.

               (12)

               Следва да се отбележи, че дружеството вече получи предупредително писмо от службите на Комисията на 28 октомври 2003 г. за нарушаване на гаранцията посредством издаването на фактури по доброволната гаранция за продукти, които не са обхванати от гаранцията, но които все пак са предмет на антидъмпинговите мерки. В предупредителното писмо се заявява, че с оглед на особените обстоятелства, при които са извършени тези нарушения, не се предвижда оттегляне на одобрението на гаранцията, но същевременно се подчертава, че всяко следващо нарушение на гаранцията, дори и от по-маловажно естество, би затруднило Комисията да продължи одобрението на гаранцията, дадена от дружеството.

               (13)

               Във връзка с това от 5 февруари 2007 г. до 6 февруари 2007 г. бе проведена проверка на място в помещенията на дружеството в Южна Африка. Проверката на място обхвана периода от 1 януари 2004 г. до 31 декември 2006 г.

         2.   Резултати от проверката на място в дружеството

               (14)

               Проверката на място установи, че дружеството е издало в два случая фактури по доброволната гаранция (фактури по доброволната гаранция с номера 935515 и 935516) за продукти, които са предмет на антидъмпинговите мерки, но които не са обхванати от гаранцията. Следователно при вноса тези сделки са били незаконно освободени от плащането на антидъмпинговото мито.

               (15)

               Проверката на място установи, че в един случай дружеството не е преизчислило продажната цена за единица според условията за плащане. Липсата на това преизчисление за финансовите разходи, свързано с действителното време на плащането, е довела до продажна цена за единица под приложимата МВЦ.

               (16)

               Нещо повече, проверката на място установи, че неколкократно дружеството е издавало фактури по доброволната гаранция, които не отговарят на изискванията, посочени в приложението към Регламент (ЕО) № 1858/2005, като е включило изречението „За продажба офшор, да не се продава в Европейския съюз“.

               (17)

               Прегледът на фактурите по доброволната гаранция, издадени през периода, предмет на проверката на място, показа, че една сделка не е била включена в тримесечния доклад за продажби по доброволната гаранция, предоставен на Комисията. Нещо повече, беше установено, че дружеството е докладвало за сделки, които не са предвидени за освобождаване за свободно обращение в Общността, като за сделки, които са предвидени за освобождаване за свободно обращение в Общността. Проверката на място идентифицира също така и няколко сделки, обявени за транзитни продажби, но в действителност стоките са били освободени за свободно обращение в Общността. Освен това бяха открити несъответствия между тримесечните доклади за продажбите по доброволната гаранция и съответните фактури.

         3.   Причини за оттегляне на одобрението на доброволната гаранция

               (18)

               Фактът че дружеството е издало фактури по доброволната гаранция за разглеждания продукт, който не е предмет на гаранцията, и фактът че тези сделки са били освободени от плащането на антидъмпинговото мито, възползвайки се от право, запазено само за продукти, предмет на гаранцията, съставлява нарушение на доброволната гаранция.

               (19)

               Задължението на дружеството да спазва МВЦ за всички продажби на продуктите, предмет на гаранцията, не е спазено.

               (20)

               Издаването на фактури по доброволната гаранция, които не са в съответствие с приложението към Регламент (ЕО) № 1858/2005, за продажби на продукт, предмет на гаранцията, може да бъде объркващо за митническите власти и може да им попречи да контролират ефективно гаранцията, като по този начин тя става неприложима.

               (21)

               Фактите, изложени в съображение 17, водят до заключението, че тримесечните доклади за продажби по доброволната гаранция, предоставени от дружеството, са били непълни, неизчерпателни и неточни във всички подробности и следователно тези доклади не са били достатъчно благонадеждни, за да бъдат използвани за контролиране на гаранцията. Неспазването на изискванията за докладване също съставлява нарушение на доброволната гаранция.

         4.   Писмени изложения и изслушване
   a)   Липса на разбиране на условията на доброволната ценова гаранция

               (22)

               Дружеството потвърди в писменото си изложение, че са възникнали грешки при издаването на фактурите по доброволната гаранция и при съставянето на докладите по гаранцията поради липса на разбиране на техническите разпоредби на гаранцията, неправилен прочит на текста и/или пропуск да бъде консултиран от страна на дружеството. В неговото писмено изложение и по време на изслушването на 26 април 2007 г. беше също така заявено, че смени във висшия ръководен състав, както и преструктурирането на организацията са допринесли за липсата на разбиране на сложните изисквания на гаранцията.

               (23)

               Дружеството също така призна, че е получило предупредителното писмо от службите на Комисията на 28 октомври 2003 г. Въпреки това дружеството твърди, че никога не е получавало доклад от проверка, който според него е щял да отбележи конкретно направената грешка. Според дружеството фактът, че то не е било уведомено за конкретните грешки, също е допринесъл за пропуска му да промени начина си на съставяне на докладите по доброволната гаранцията или да подобри разбирането си за нейните условия.

               (24)

               В отговор на тези доводи следва да се отбележи, че на 18 септември 2003 г. дружеството е получило писмо от Комисията, в което подробно са посочени установените нарушения. В предупредителното писмо от 28 октомври 2003 г. нарушенията вече не се повтарят в подробности, а се правят позовавания на по-ранната кореспонденция между Комисията и дружеството.

               (25)

               Следва да се отбележи също така, че може да се е получило объркване при позоваването от страна на дружеството на доклад от проверка. Комисията не е провеждала проверка на място, преди да изпрати предупредителното писмо на 28 октомври 2003 г., тъй като нарушенията, довели до изпращането на предупредителното писмо, бяха установени на базата на документална проверка на докладите по доброволната гаранция. Комисията проведе проверка на място през май 2004 г., но тъй като тази проверка не доведе до по-нататъшни действия, не беше необходимо изпращане на писмо във връзка с нея до дружеството.

               (26)

               Освен това дружеството заяви по време на изслушването, че след проверката на място е преразгледало цялата си система на базата на коментарите, направени на място, с цел да въведе промените, необходими за изпълнение на изискванията на гаранцията.

               (27)

               Доводите, които дружеството изложи в своя защита относно липсата на разбиране от негова страна на условията на гаранцията, не променят виждането на Комисията, че дружеството не е спазило задълженията си по гаранцията. Трябва също така да се отбележи, че дружеството вече е получило предупредително писмо за нарушаване на доброволната гаранция в миналото и не е предприело мерките, необходими за предотвратяване възникването на нови нарушения на гаранцията. Липсата на разбиране на условията на гаранцията съставлява голям риск за задоволителния и надежден контрол по изпълнение на гаранцията.

         б)   Пропорционалност

               (28)

               По отношение на ценовото нарушение дружеството призна, че е имало такова в един случай, защото не е успяло да направи необходимите преизчисления на продажните цени във връзка със закъснение на плащането. Въпреки това дружеството твърди, че продажните цени при всички останали сделки са били в пълно съответствие с МВЦ. Освен това то твърди, че закъснението в плащането е възникнало в резултат на непредвидени обстоятелства, тъй като въпросният клиент обикновено предплаща за стоките, преди те да бъдат изпратени.

               (29)

               В отговор на тези аргументи следва да се отбележи, че в съответствие с дадената доброволна гаранция дружеството е поело задължението да гарантира, че нетната продажна цена за всички извършени продажби в обхвата на гаранцията съответстват или са над установените от нея МВЦ.

               (30)

               Освен това във връзка с въпроса за пропорционалността основният регламент не съдържа пряко или косвено изискване нарушаването на дадена гаранция да бъде свързано с минимален процент от продажбите или с минимален процент от МВЦ.

               (31)

               Този подход бе потвърден и от съдебната практика на Първоинстанционния съд, който постановява, че всяко нарушение на дадена гаранция е достатъчно основание за оттегляне на одобрението на гаранцията (7).

               (32)

               Съответно изложените от дружеството доводи по отношение на пропорционалността не променят виждането на Комисията, че е извършено нарушение на гаранцията и че одобрението на гаранцията следва да бъде оттеглено.

         в)   Добросъвестност на дружеството

               (33)

               Дружеството твърди, че при представянето на редовните си доклади пред Комисията е смятало, че те са пълни, изчерпателни и точни във всяка подробност.

               (34)

               Дружеството никога не се е опитвало да предостави невярна информация или да откаже предоставянето на поискана информация.

               (35)

               Дружеството също така подчерта както в писменото си изложение, така и по време на изслушването, че не е извлякло никаква полза от нарушенията на гаранцията, освен в два случая, и че грешките не са били извършени в рамките на план, целящ заобикалянето на действащите мерки.

               (36)

               Позовавайки се на посочените по-горе съображения следва да се отбележи, че не личи дружеството да е опитвало целенасочено да се възползва от неспазването на условията на гаранцията или от възпрепятстване на контрола. Въпреки това многократното допускане на грешките прави самия контрол на гаранцията неприложим.

         В.   ОТМЯНА НА РЕШЕНИЕ 1999/572/ЕО

               (37)

               С оглед на посоченото по-горе одобрение на гаранцията следва да бъде оттеглено и Решение 1999/572/ЕО на Комисията да бъде отменено. Съответно следва да бъде приложено окончателното антидъмпингово мито, наложено с член 1, параграф 2 от Регламент (ЕО) № 1858/2005,

         РЕШИ:
   Член 1
   Решение 1999/572/ЕО се отменя.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 13 ноември 2007 година.

            За Комисията

         Peter MANDELSON

            Член на Комисията

      (1)  ОВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 (ОВ L 340, 23.12.2005 г., стр. 17).

      (2)  ОВ L 217, 17.8.1999 г., стр. 1. Регламент, изменен с Регламент (ЕО) № 1674/2003 (ОВ L 238, 25.9.2003 г., стр. 1).

      (3)  ОВ L 299, 16.11.2005 г., стр. 1. Регламент, изменен с Регламент (ЕО) № 121/2006 (ОВ L 22, 26.1.2006 г., стр. 1).

      (4)  ОВ L 217, 17.8.1999 г., стр. 63. Решение, последно изменено с Решение 2006/38/ЕО (ОВ L 22, 26.1.2006 г., стр. 54).

      (5)  ОВ L 238, 25.9.2003 г., стр. 13.

      (6)  ОВ С 203, 11.8.2004 г., стр. 4.

      (7)  В този контекст виж дело T-51/96 Miwon/Съвет (Сборник съдебна практика 2000, стр. II-1841) параграф 52, и дело T-340/99 Arne Mathisen S/Съвет (Сборник съдебна практика 2002, стр. II-2905), параграф 80.


title: Решение на Съвета от 4 октомври 1999 година за сключване на Споразумение за сътрудничество между Европейската общност и Кралство Камбоджа

text:
Важна правна забележка

|

31999D0677

Официален вестник n° L 269 , 19/10/1999 стр. 0017 - 0017 специално чешко издание глава 11 том 32 стр. 145  - 145 специално испанско издание глава 11 том 32 стр. 145  - 145 специално унгарско издание глава 11 том 32 стр. 145  - 145 специално литвийско издание глава 11 том 32 стр. 145  - 145 LV.ES глава 11 том 32 стр. 145  - 145 MT.ES глава 11 том 32 стр. 145  - 145 PL.ES глава 11 том 32 стр. 145  - 145 SK.ES глава 11 том 32 стр. 145  - 145 специално словенско издание глава 11 том 32 стр. 145  - 145

		19991004Решение на Съветаот 4 октомври 1999 годиназа сключване на Споразумение за сътрудничество между Европейската общност и Кралство Камбоджа(1999/677/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 133 и 181, във връзка с първото изречение от член 300, параграф 2 и първата алинея от параграф 3 на член 300 от него,като взе предвид предложението на Комисията,като взе предвид становището на Европейския парламент [1],(1) като има предвид, че съгласно член 177 от Договора, политиката на Общността в областта на сътрудничеството за развитие следва да насърчава устойчивото икономическо и социално развитие на развиващите се страни, тяхното гладко и постепенно интегриране в световната икономика и намаляването на бедността в тези страни;(2) като има предвид, че с оглед на постигане на своите цели в областта на външните отношения, Общността следва да приеме Споразумението за сътрудничество между Европейската общност и Кралство Камбоджа,РЕШИ:Член 1С настоящото Общността одобрява Споразумението за сътрудничество между Европейската общност и Кралство Камбоджа.Текстът на Споразумението е приложен към настоящото решение.Член 2Председателят на Съвета връчва нотификацията, предвидена в член 21 от споразумението [2].Член 3Комисията, с помощта на представители на държавите-членки, представлява Общността в Съвместния комитет, предвиден в член 14 от споразумението.Член 4Настоящото решение се публикува в Официален вестник на Европейските общности.Съставено в Люксембург на 4 октомври 1999 година.За СъветаПредседателK. Häkämies[1] ОВ C 219, 30.7.1999 г., стр. 189.[2] Датата на влизане в сила на споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------